Rijeka, 14. listopada 2019.g.

**NAJAVA DOGAĐAJA**

# STRUČNI SKUP “ČITANJE PROŠLOSTI ZA BUDUĆNOST” U SVEUČILIŠNOJ KNJIŽNICI RIJEKA,

# U SKLOPU CIVILNIH INICIJATIVA EUROPSKE PRIJESTOLNICE KULTURE

**U utorak, 15. listopada 2019.g. u Dvorani Glagoljica Sveučilišne knjižnice u Rijeci** (Dolac 1, Rijeka) **od 12.00 do 14.30 sati** održat će se **stručni skup „Čitanje prošlosti za budućnost“**.

Na stručnom skupu „Čitanje prošlosti za budućnost“ govorit će se **o Rijeci nekad i danas**, **o industrijskoj baštini Rijeke**, **riječkim ulicama**, **180. obljetnici izuma fotografije** te o **Rijeci kao južnom polu Srednje Europe**. Sudjeluju: **Korina Udina**, **Alida Devčić Crnić**, **Ervin Dubrović**, **Miljenko Smokvina** i **Mladen Zubović**.

Radi se o novoj aktivnosti projekta **“Čitajmo zajedno ispod krošanja stabala”**, u sklopu **Civilnih inicijativa Rijeke 2020 – Europske prijestolnice kulture**,  koja će se održati uz početak **Mjeseca hrvatske knjige**, a organizira ju **Knjižničarsko društvo Rijeka** i **grupa građana Mlaka**.

Sudionički program Civilne inicijative Rijeke 2020 – Europske prijestolnice kulture provodi RiHub, a cilj je programa aktivno uključivanje građana u kreiranje kulturnih i društvenih programa te poticanje produkcijskih i organizacijskih kapaciteta neformalnih civilnih grupa i pojedinaca.

Unaprijed zahvaljujem na objavi najave i srdačno pozdravljam!

Lena Stojiljković

Odnosi s medijima, Rijeka 2020

lena.stojiljkovic@rijeka2020.eu

Mob: +385 91 612 63 42